turjo4nis/wikipedia-bn-dump-20250701 huggingface dataset:
'জিগ্স-মেদ-'ফ্রিন-লাস-'ওদ-জের

'জিগ্স-মেদ-'ফ্রিন-লাস-'ওদ-জের () (১৭৪৫-১৮২১) তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম র্দো-গ্রুব-ছেন রিন-পো-ছে () উপাধিধারী বৌদ্ধ লামা ছিলেন।

জন্ম ও শিক্ষা 
'জিগ্স-মেদ-'ফ্রিন-লাস-'ওদ-জের ১৭৪৫ খ্রিষ্টাব্দে তিব্বতের দো উপত্যকায় স্মুগ-পো () পরিবারগোষ্ঠীতে জন্মগ্রহণ করেন। তার পিতার নাম ছিল বো-ছুং-ঝোন-খো () এবং মাতার নাম ছিল ব্সোদ-নাম্স-'ত্সো ()। তিনি দ্গো-ছেন () বৌদ্ধবিহারে ভর্তি হয়ে শেস-রাব-রিন-ছেন () নামক এক ভিক্ষুর নিকট শিক্ষালাভ করেন। একুশ বছর বয়সে তিনি মধ্য তিব্বত যাত্রা করে ছোস-ক্যি-'ব্যুং-গ্নাস (), 'জাম-দ্পাল-'ফ্রিন-লাস-দ্বাং-পো (), দাম-ছোস-দ্বাং-ফ্যুগ () প্রভৃতি লামার নিকট শিক্ষালাভ করেন। এরপর তিনি খাম্স অঞ্চলে যাত্রা করে পে-মা-কুন-গ্রোল-র্নাম-র্গ্যাল () নামক র্দ্জোগ্স-ছেন বৌদ্ধবিহারের চতুর্থ প্রধানের নিকট শিক্ষালাভ করেন। পঁচিশ বছর বয়স হলে পারিবারিক বাধ্যবাধকতার কারণে পাঁচ বছর ধরে তিনি তার বাড়িতে কাটিয়ে পুনরায় তার শিক্ষকদের নিকট ফিরে আসেন। ত্রিশ বছর বয়সে পে-মা-গ্সাং-স্ঙ্গাগ্স-ব্স্তান-'দ্জিন () নামক দ্বিতীয় র্দ্জোগ্স-ছেন-দ্পোন-স্লোব () উপাধিধারী লামা তাকে ম্খা'-গ্রো-স্ন্যিং-থিগ () তত্ত্ব সম্বন্ধে শিক্ষাদান করেন। এরপরের কয়েকটি বছর তিনি ত্শে-রিং-ফুগ () এবং গ্শিন-র্জে-ফুগ () নামক গুহাতে কঠোর সাধনা করেন। এরপর ঙ্গেস-দোন-ব্স্তান-'দ্জিন-ব্জাং-পো () নামক তৃতীয় র্দ্জোগ্স-ছেন-গ্রুব-দ্বাং () উপাধিধারী লামা তাকে শিক্ষাদান করেন। ঙ্গেস-দোন-ব্স্তান-'দ্জিন-ব্জাং-পোর নিকট হতে তিনি বিখ্যাত র্ন্যিং-মা পণ্ডিত 'জিগ্স-মেদ-গ্লিং-পার () শিক্ষা সম্বন্ধে জানতে পারেন এবং তিনি তৃতীয় বার মধ্য তিব্বত যাত্রা করে ১৭৮৬ খ্রিষ্টাব্দে তার সঙ্গে সাক্ষাৎ করেন। 'জিগ্স-মেদ-গ্লিং-পা তাকে ক্লোং-ছেন-স্ন্যিং-থিগ () তত্ত্ব সম্বন্ধে শিক্ষাদান করেন।

রাজনৈতিক কর্মকাণ্ড 
১৭৯০ খ্রিষ্টাব্দে স্দে-দ্গে রাজ্যের রাণী ত্শে-দ্বাং-ল্হা-মো () রাজ্যশাসনের ভার নিলে তিনি 'জিগ্স-মেদ-'ফ্রিন-লাস-'ওদ-জেরকে রাজ্যের ধর্মীয় উপদেষ্টা্র পদে নিযুক্ত হন এবং রাণীর মৃত্যু পর্যন্ত তিনি ঐ অঞ্চলে বেশ কিছু কূটনৈতিক দৌত্যে অংশগ্রহণ করেন। ১৭৯১ খ্রিষ্টাব্দে তিনি তিব্বত সরকার এবং ছিং-ওয়াং-ঙ্গাগ-দ্বাং-দার-র্গ্যাস () নামক আমদো অঞ্চলের একজন স্থানীয় শাসকের অধীনেও উপদেষ্টা হিসেবে কাজ করেন।

বিহার প্রতিষ্ঠা 
'জিগ্স-মেদ-'ফ্রিন-লাস-'ওদ-জের তার জন্মভূমি দো উপত্যকায় 'গ্রো-দোন-ল্হুন-গ্রুব () বিহার স্থাপন করেন। এছাড়া তিনি ১৮১০ খ্রিষ্টাব্দে গ্সের-র্তা () অঞ্চলে পে-মা-ব্কোদ-ক্যি-স্গ্রুব-স্দে () নামক একটি বিহার স্থাপন করেন।

তথ্যসূত্র

আরো পড়ুন 
 Bradburn, Leslie. 1995. Masters of the Nyingma Lineage. Cazadero: Dharma Publications.
 Nyoshul Khenpo. 2005. Marvelous Garland of Rare Gems. Richard Barron, trans. Junction City, California: Padma Publication.
 Tulku Thondup. 1996. Masters of Meditation and Miracles: The Longchen Nyingthig Lineage of Tibetan Buddhism. Boston: Shambhala.
 Rdo grub chen thub bstan phrin las bzang po. 1977. Collected Miscellaneous Writings of the Successive Embodiments of the Rdo Grub chen, pp. 387–399. Gangtok: Lama Dodrup Sangyay.
 Ronis Jann. 2011. "Powerful Women in the History of Degé: Reassessing the Eventful Reign of the Dowager Queen Tsewang Lhamo (d. 1812)." Revue d'études tibétaines, vol. 21, p. 61-81.

১৭৪৫-এ জন্ম
১৮২১-এ মৃত্যু
দোদ্রুপছেন রিনপোছে
মলয়া গোস্বামী

মলয়া গোস্বামী (; )  অসমের চলচ্চিত্র জগৎ থেকে অভিনয় করে রাষ্ট্রীয় সুনাম অর্জন করা উত্তর-পূর্ব ভারতের প্রথম মহিলা। তিনি ১‌৯৯২ সনে জাহ্নু বরুয়ার পরিচালিত ফিরিঙতি চলচ্চিত্রে অভিনয় করে শ্রেষ্ঠ চলচ্চিত্র অভিনেত্রীর  রাষ্ট্রীয় চলচ্চিত্র পুরস্কার লাভ করেন।

জন্ম ও শিক্ষা
অসমের ডিব্রুগড় জেলার রাজখোয়া পরিবারে মলয়া গোস্বামীর জন্ম হয়। তার পিতা কৈলাশ রাজখোয়া অসম রাজ্যিক বিদুৎ পরিষদে অভিযন্তার পদে কার্যনির্বাহ করিতেন। চাকরি সুত্রে তার পিতাকে এক স্থান থেকে অন্য স্থানে স্নানান্তর হতে হত।  মলয়া গোস্বামী তার বিদ্যার্থী জীবন নঁগাওয়ে অতিবাহিত করেন। নঁগাও উচ্চ বিদ্যালয় থেকে তিনি শিক্ষান্ত পরীক্ষায় উর্ত্তীন হয়ে গুয়াহাটির কৃষ্ণকান্ত সন্দিকৈ রাজ্যিক মুক্ত বিশ্ববিদ্যালয়ে নামভর্ত্তি করেন ও গুয়াহাটি বিশ্ববিদ্যালয় থেকে স্নাতকোত্তর ডিগ্রী লাভ করেন। তিনি বিদ্যালয় ও মহাবিদ্যালয়ে অধ্যয়ন করার সময় সেরা খেলোড়ার ছিলেন। তিনি মহাবিদ্যালয়ে থাকার সময় অসমের প্রথম মহিলা হকি দলের সদস্য ছিলেন। শিক্ষা সমাপ্ত করে তিনি শিক্ষকের বৃত্তি বেছে নিয়েছিলেন। প্রথমে তিনি সোনারী মহাবিদ্যালয় ও তারপর ১৯৮৩ সনে জাগীরোড মহাবিদ্যালয়ে যোগদান করেছিলেন।

বিবাহ ও চলচ্চিত্র জগতে প্রবেশ
১৯৮১ সনে প্রদীপ গোস্বামীর সহিত মলয়া গোস্বামীর বিবাহ সম্পূর্ণ হয়। প্রদীপ গোস্বামী অসম রাজ্যিক বিদুৎ পরিবহন বিভাগের অভিযন্তার পদে নিযুক্ত ছিলেন। তিনি মলয়া গোস্বামীকে অভিনয় করার ক্ষেত্রে অনুপ্রেরণা দিয়েছিলেন। ১৯৮৭ সনে তিনি  অগ্নিস্নান নামক অসমীয়া চলচ্চিত্রে প্রথম অভিনয় করেন। এই চলচ্চিত্রের পরিচালক ছিলেন ডঃ ভবেন্দ্রনাথ শইকিয়া। অগ্নিস্নান চলচ্চিত্র ডঃ ভবেন্দ্রনাথ শইকিয়ার অন্তরীপ নামক উপন্যাসের অন্তর্গত। এই চলচ্চিত্রে মলয়া গোস্বামী প্রধান চরিত্র মেনকার রুপে অভিনয় করেছিলেন। মেনকার চরিত্রে তিনি সকলের দৃষ্টি আকর্ষণ করিতে সক্ষম হয়েছিলেন। ১৯৯১ সনে তিনি ফিরিঙতি নামক চলচ্চিত্রে অভিনয় করেন।

এই চলচ্চিত্রের পরিচালক ছিলেন জাহ্নু বরুয়া। এই চলচ্চিত্রে করা অভিনয়ের জন্য তিনি ১৯৯১ সনের ৩৯তম ভারতের রাষ্ট্রীয় চলচ্চিত্র মহোৎসবের শ্রেষ্ঠ অভিনেত্রী হিসেবে রজত কমল পুরস্কার লাভ করেন।

পরবর্তী সময়ে তিনি অন্যান্য চলচ্চিত্রে অভিনয় করেন। উত্তরাকাল, মা, আই কিল্ড হিম স্যার, আশেনে কুনেবা হিয়াত ও শেষ উপহার তিনি অভিনয় করা কয়েকটি চলচ্চিত্রের নাম। তিনি ধারাবাহিক নাটক যেমন ঋতু আহে ঋতু যায় ইত্যাদিতে অভিনয় করেছেন।  তিনি চল্লিশের অধিক রেডিও প্রচারিত নাটকে সংলাপ করেছেন। নবকান্ত বরুয়া, জ্যোতিপ্রসাদ আগরওয়ালা রচিত কবিতায় তিনি কন্ঠদান করেছেন। তদুপরি তিনি অসমের বিভিন্ন মঞ্চ ও ভ্রাম্যমাণ থিয়েটারে অভিনয় করেছেন। গুয়াহাটি দূরদর্শন কেন্দ্র দ্বারা প্রচারিত ঋতু আহে ঋতু যায় নামক নাটকে  অভিনয়ের জন্য তিনি জয়মতী পুরস্কার ও শ্রেষ্ঠ টেলিভিশন বটা পুরস্কার প্রাপ্ত করেছেন।

অভিনীত চলচ্চিত্রপঞ্জী

তথ্যসূত্র

আসামের ব্যক্তি
আসামের অভিনেত্রী
২০শ শতাব্দীর ভারতীয় অভিনেত্রী
জীবিত ব্যক্তি
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
ভারতীয় চলচ্চিত্র অভিনেত্রী
বিজু ফুকন

বিজু ফুকন (; )   অসমের চলচ্চিত্র জগতের খ্যাতনামা অভিনেতা। তিনি চলচ্চিত্র পরিচালক রূপেও বিখ্যাত। তিনি বিখ্যাত অসমীয়া চলচ্চিত্র 'ডঃ বেজবুয়া' য় ছোট চরিত্রে অভিনয় করেন। তারপর তিনি 'বরুয়ার সংসার' নামক চলচ্চিত্রে অভিনয় করেন ও পরবর্তী সময়ে অসমীয়া চলচ্চিত্র জগতের জনপ্রিয় অভিনেতা রূপে আত্মপ্রকাশ করেন।  তিনি অভিনয় করা 'আজলী নবৌ', 'বোয়ারী' ইত্যাদি সর্বকালের সফল চলচ্চিত্র হিসেবে পরিগণিত হয়েছে।

জন্ম ও পরিবার
১৯৪৭ সালে অসমের ডিব্রুগড় জেলায় বিজু ফুকনের জন্ম হয়। তার জন্মগত নাম বিজয় ফুকন। চলচ্চিত্র জগতে প্রবেশ করার সময় তিনি তার পরিচয় গৃহের ডাকনাম  বিজু নামে দেন। তার পিতার নাম অতুল চন্দ্র ফুকন।  তিনি সামরিক বিষয়ে দক্ষ ছিলেন।

সাংস্কৃতিক জীবন
১৯৭০ সনে তিনি ব্রজেন বরুয়া পরিচালিত ডঃ বেজবরুয়া নামক চলচ্চিত্রের একটি গানের দৃশ্যে অভিনয় করেন। উক্ত বছরে নিপন বরুয়া পরিচালিত 'বরুয়ার সংসার' নামক চলচ্চিত্রে মুখ্য অভিনেতা রূপে অভিনয় করেন।  তারপর তিনি বিভিন্ন অসমীয়া চলচ্চিত্রে অভিনয় করে নিজেকে তারকা অভিনেতা রূপে প্রকাশ করেন। ৭০-৮০র দশকে তিনি ৪০টির অধিক চলচ্চিত্রে অভিনয় করেন। জাহ্নু বরুয়া ও ভবেন্দ্রনাথ শইকীয়ার চলচ্চিত্র ছাড়াও তিনি অসমের ভ্রাম্যমাণ থিয়েটারে অভিনয় করেছেন। অসমীয়া ভাষার চলচ্চিত্র ছাড়াও তিনি বাংলা ভাষার 'হোটেল শ্নো ফক্স' ও 'গজমুক্তা' চলচ্চিত্রে অভিনয় করেছেন।। দূরদর্শনের বিভিন্ন ধারাবাহিক ও টেলী-ফিল্মে তিনি অভিনয় করেছেন। ৮০র দশকে তিনি চলচ্চিত্র পরিচালনায় মনোনিবেশ করেন। তার পরিচালিত 'ভাই-ভাই' চলচ্চিত্র ব্যবসায়িক সফল চলচ্চিত্র রূপে পরিগণিত হয়। কিন্তু তার পরিচালিত শিশু চলচ্চিত্র 'অতিক্রম' অদ্যাপি  মুক্তিপ্রাপ্ত হয় নাই।। ভবেন্দ্রনাথ শইকীয়া রচিত একটি গল্পের আধারে তিনি গুয়াহাটি দূরদর্শন কেন্দ্রে দেউতা নামক ধারাবাহিক পরিচালনা করেছিলেন। তিনি ঘাটক নামক ভিডিও চলচ্চিত্র প্রযোজনা করেছিলেন।

রাজনৈতিক জীবন
১৯৯৯ সনে তিনি অসম লোকসভার নির্বাচনে অসম গণ পরিষদের প্রার্থী রূপে ডিব্রুগড় লোকসভা সমষ্টি থেকে প্রতিদ্বন্দিতা করেছিলেন। কিন্তু নির্বাচনে তিনি পরাজিত হন।

ব্যক্তিগত জীবন
বর্তমান গুয়াহাটির আর.জি.বরুয়া  রোডে বিজু ফুকন বসবাস করেন।   তার পত্নী রাজশ্রী ফুকন একজন সফল চলচ্চিত্র প্রযোজিকা ও পুত্রী সংঘমিত্রা ফুকন(রিশা) একজন ফেশন ডিজাইনার ও মডেল। সংঘমিত্রা ফুকন ২০১১ সনে রিবক কম্পানীর ব্র্যাণ্ড এম্বেসেডর ছিলেন। তিনি বর্তমান ইউনাইটেড কালারস্‌ অফ বেনিটন কম্পানীর ব্র্যাণ্ড এম্বেসেডর।

অভিনীত চলচ্চিত্র

অসমীয়া

ডাঃ বেজবরুয়া
বরুয়ার সংসার
অরণ্য
ললিতা
ওপজা সোণর মাটি
অনুতাপ
রশ্মি-রেখা
মা
মমতা
ধর্মকাই
অভিমান
বহাগর দুপরীয়া
এন্টনী মোর নাম
নতুন আশা
অশান্ত প্রহর
রজনীগন্ধা
বিশেষ এরাতি
পাহারী কন্যা
মন-মন্দির
বনরীয়া ফুল
ঘর-সংসার

বোয়ারী
রাজা
উপপথ
পিতা-পুত্র
অগ্নিস্নান
পাপরি
অপরূপা
আই কিল্‌ড হিম সার
এই মরম তোমার বাবে
আছেনে কোনোবা হিয়াত
বৃষ্টি
হেঁপাহ
বারুদ
 রঙ
দেউতা দিয়া বিদায়
গণেশ
ইতিহাস
মেঘমুক্তি
আজলী নবৌ
অচিন চিনাকী

বাংলা চলচ্চিত্র
হোটেল শ্নো ফক্স
অপরাজিত
দস্যু রত্নাকর
গজমুক্তা

অভিনীত নাটক
কেপ্টেইন গগৈ
ফল্গু
হিয়া ধুয়াই নিলে

তথ্যসূত্র

আসামের ব্যক্তি
অসমীয়া অভিনেতা
১৯৪৭-এ জন্ম
২০১৭-এ মৃত্যু
ভারতীয় চলচ্চিত্র অভিনেতা
ডিব্রুগড় জেলার ব্যক্তি
বিষ্ণু খারঘরীয়া

বিষ্ণু খারঘরীয়া (; ) অসমের চলচ্চিত্র জগতের একজন প্রসিদ্ধ অভিনেতা। বর্তমানে তিনি বহুসংখ্যক অসমীয়া চলচ্চিত্র ও নাটকে অভিনয় করেছেন।

অসমীয়া চলচ্চিত্রে বিষ্ণু খােঘরীয়া
 বৃষ্টি (১৯৭৪)
 সন্ধ্যারাগ (১৯৭৪)
 কল্লোল (১৯৭৮)
 বনানী (চলচ্চিত্র) (১৯৯০)
 ফিরিঙতি (১৯৯২)
 বিধাতা  
 আই কোত নাই
 জীবন তৃষ্ণা
 রামধেনু (২০১১)
 বসুন্ধরা (২০১০)
 জাতিঙ্গা ইত্যাদি 
 পখী
 সাগরলৈ বহু দূর (১৯৯৫)
 জয়মতী (২০০৬)
 কণিকার রামধেনু
 জেতুকা পাতর দরে (২০১১)
 অদাহ্য
 বান্ধোন (২০১২)
 বরলার ঘর
 আজান ফকীর সাহেব
 দমন (২০০১)
 অন্তহীন যাত্রা (২০০৪)

তথ্যসূত্র

বহিঃসংযোগ
 ইন্টারনেট মুভি ডাটাবেসে বিষ্ণু খারঘরীয়ার প্রোফাইল

আসামের ব্যক্তি
অসমীয়া অভিনেতা
জীবিত ব্যক্তি
১৯৪৬-এ জন্ম
কসমস: এ স্পেসটাইম ওডেসি

কসমস এ স্পেসটাইম ওডেসি হল ২০১৪ সালে নির্মিত একটি বিজ্ঞানভিত্তিক মার্কিন প্রামাণ্য টেলিভিশন ধারাবাহিক, যেটি উপস্থাপনা করেন প্রখ্যাত বিজ্ঞানবিষয়ক ব্যক্তিত্ব নিল ডিগ্রেস টাইসন| ধারাবাহিকটিকে বিজ্ঞানভিত্তিক প্রামাণ্যচিত্রের জগতে একটি মাইলফলক হিসেবে গণ্য করা হয়| ২০১৪ সালের ৯ জুলাই যুক্তরাষ্ট্রের ২১'থ সেঞ্চুরি ফক্স নেটওয়ার্কব্যাপী চ্যানেলসমূহে এবং তার পরদিন যুক্তরাষ্ট্রের ন্যাশনাল জিওগ্রাফিক চ্যানেলে ধারাবাহিকটি প্রথমবারের মত সম্প্রচারিত হয়| এর পরবর্তী দুইমাসে ন্যাট জিও চ্যানেলের আন্তর্জাতিক শাখাসমূহে তা ভাষান্তর করে সম্প্রচার করা হয়| ন্যাশনাল জিওগ্রাফিক চ্যানেলের ভারতীয় শাখা ধারাবাহিকটি বাংলা ভাষায় ভাষান্তর করে সম্প্রচার করে|

তথ্যসূত্র

বহিঃসংযোগ 
  - ফক্স ব্রডকাস্টিং কোম্পানি
  - ন্যাশনাল জিওগ্রাফিক চ্যানেল
 

২০১০-এর দশকের মার্কিন প্রামাণ্যচিত্র টেলিভিশন ধারাবাহিক
২০১৪-এ অভিষিক্ত মার্কিন টেলিভিশন ধারাবাহিক
২০১৪-এ সমাপ্ত মার্কিন টেলিভিশন ধারাবাহিক
অ্যানি পুরস্কার বিজয়ী
কাউন্সিল অন টল বিল্ডিংস অ্যান্ড আর্বান হ্যাবিটেট

কাউন্সিল অন টল বিল্ডিংস এন্ড আর্বান হ্যাবিটেট (Council on Tall Buildings and Urban Habitat) বা সংক্ষেপে সিটিবিইউএইচ (CTBUH) একটি অলাভজনক আন্তর্জাতিক সংস্থা। এটি সুউচ্চ ভবন এবং টেকসই নগর পরিকল্পনা নিয়ে গবেষণা, তথ্য-উপাত্ত বিশ্লেষণ, মানদন্ড প্রণয়ন, উচ্চ ভবন নির্মাণে সঠিক ও বাস্তবসম্মত জ্ঞান প্রচারে কাজ করে থাকে। এই অলাভজনক সংস্থাটির প্রধান দপ্তর যুক্তরাষ্ট্রের শিকাগোর ইলিনয় ইন্সটিটিউট অফ টেকনোলোজিতে অবস্থিত। সিটিবিইউএইচ কর্তৃক প্রকাশিত বিশ্বের সর্বোচ্চ উচু ভবনের তালিকা বিশ্বব্যাপী স্বীকৃত। সংস্থাটি তার উদ্দেশ্য ও লক্ষ্য হিসেবে উল্লেখ করেছে, পরিকল্পনা, নকশা এবং উচু ভবন নির্মাণ সম্পর্কিত সব বিষয়ে গবেষণা করা। লেন এস বিডেল ১৯৬৯ সালে লেহাই ইউনিভার্সিটিতে সিটিবিইউএইস প্রতিষ্ঠা করেন। এখানে ২০০৩ সাল পর্যন্ত সংস্থাটির দপ্তর থাকলেও পরবর্তিতে এটি ইলিনয় ইন্সটিটিউট অফ টেকনোলোজিতে স্থানান্তরিত হয়।

উচ্চ ভবনের র‍্যাঙ্কিং 
সিটিবিইউএইচ ভবনের উচ্চতা তিনটি মানদন্ড অনুসারে নির্ধারণ করে থাকে এবং এর ভিত্তিতে বিশ্বের সুউচ্চ ভবনসমূহের র‍্যাঙ্কিং প্রকাশ করে:

১. স্থাপত্যিক শীর্ষ পর্যন্ত উচ্চতা: এই মানদন্ড অনুসারেই সিটিবিইউএইচ প্রধানত ভবনের উচ্চতা নির্ধারণ করে থাকে। এক্ষেত্রে ভবনে উচ্চতা ভবনের উন্মুক্ত প্রবেশ পথ থেকে স্থাপত্যিক শীর্ষ পর্যন্ত পরিমাপ করা হয়। স্থাপত্যিক শীর্ষ বলতে যেকোন ধরনের স্থাপত্যিক উপকরণ বোঝায়। তবে এক্ষেত্রে অ্যান্টেনা, পতাকা ধারক ইত্যাদি কোন উপকরণ গ্রহণযোগ্য নয়।

২.শীর্ষ তলা: ভবনের নিচ থেকে উপরের সর্বোচ্চ তলা, যেটি ভবনটির ব্যবহারকারী কর্তৃক ব্যবহৃত হয়, সেই তলা পর্যন্ত উচ্চতা।

৩. শীর্ষ পর্যন্ত উচ্চতা: ভবনের নিচ থেকে শীর্ষ পর্যন্ত উচ্চতা। এক্ষেত্রে অ্যান্টেনা, পতাকা ধারক বা অন্য যেকোন বস্ত যা ভবনের উপরে থাকবে, সবই বিবেচিত হবে।

তথ্যসূত্র

বহিঃসংযোগ 
 
 Australian chapter of the Council on Tall Buildings and Urban Habitat
 CTBUH Skyscraper Center Database
 CTBUH Technical Papers
 CTBUH Global Tall Building News Archive
 CTBUH Newsletter Archive
 CTBUH Design Research

নগর পরিকল্পনা সংগঠন
স্থাপত্য সংগঠন
হ্যারল্ড ইউজিন এডগারটন

হ্যারল্ড ইউজিন এডগারটন ম্যাসাচুসেট্‌স ইনস্টিটিউট অফ টেকনোলজি এর তড়িৎ প্রকৌশলের একজন অধ্যাপক ছিলেন।

জীবনী
এডগারটন ১৯০৩ সালের ৬ এপ্রিল নেব্রাস্কার ফ্রেমন্টে জন্মগ্রহণ করেন। এডগারটন ইউনিভার্সিটি অব নেব্রাস্কা-লিঙ্কন থেকে ১৯২৫ সালে তড়িৎ প্রকৌশলে ব্যাচেলর ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে ১৯২৭ সালে মাস্টার ডিগ্রি এবং ১৯৩১ সালে ডক্টরেট ডিগ্রি অর্জন করেন। তিনি ১৯৩৪ সালে ম্যাসাচুসেট্‌স ইনস্টিটিউট অফ টেকনোলজির তড়িৎ প্রকৌশলের অধ্যাপক নিযুক্ত হন।

তথ্যসূত্র

ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
ম্যাসাচুসেট্‌স ইনস্টিটিউট অব টেকনোলজির শিক্ষক
ন্যাশনাল মেডেল অফ সাইন্স বিজয়ী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
১৯০৩-এ জন্ম
১৯৯০-এ মৃত্যু
মার্কিন ফিলোসফিক্যাল সোসাইটির সদস্য
'জিগ্স-মেদ-র্গ্যাল-বা'ই-ম্যু-গু

'জিগ্স-মেদ-র্গ্যাল-বা'ই-ম্যু-গু () (১৭৬৫-১৮৪২) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন বৌদ্ধ ভিক্ষু ছিলেন।

জন্ম 
'জিগ্স-মেদ-র্গ্যাল-বা'ই-ম্যু-গু ১৭৬৫ খ্রিষ্টাব্দে তিব্বতের খাম্স অঞ্চলের র্দ্জা-ছু-খা () নামক স্থানে দ্গে-র্ত্সে () পরিবারগোষ্টীতে জন্মগ্রহণ করেন। তার পিতার নাম ছিল ও-র্গ্যান-ব্ক্রা-শিস () এবং মাতার নাম ছিল ব্ক্রা-শিস-স্ক্যিদ ()। জন্মের পর তার নাম রাখা হয় পে-মা-কুন-ব্জাং ()

শিক্ষা ও সাধনা 
কৈশোরে ত্শে-দ্বাং-রিগ-'দ্জিন-র্গ্যা-ম্ত্শো () নামক এক বৌদ্ধ অবতারী লামা পে-মা-কুন-ব্জাংকে শিক্ষাপ্রদান করেন। কিন্তু এই সময় তার বেশ কয়েকজন ভাই ও পিতা মৃত্যুবরণ করলে তিনি নিজের পরিবারের দেখাশোনা করার জন্য ব্যবসায় মন দেন। আঠারো বছর বয়সে তার বড়ো ভাইয়ের মৃত্যু হলে পরিবারের সমস্ত দায়িত্ব তার ওপর বর্তায়। কিন্তু তার মাতা এই সময় তাকে সাংসারিক কাজকর্ম থেকে মুক্তি দিয়ে ধর্মশিক্ষার উদ্দেশ্যে গোপণে তাকে পাঠিয়ে দেন। তিনি ব্সাম-য়াস বৌদ্ধবিহারে 'জিগ্স-মেদ-'ফ্রিন-লাস-'ওদ-জের () নামক এক বৌদ্ধ ভিক্ষুর সাথে সাক্ষাৎ করেন এবং তার উপদেশে বিখ্যাত র্ন্যিং-মা পণ্ডিত 'জিগ্স-মেদ-গ্লিং-পার () সঙ্গে সাক্ষাৎ করে তার শিষ্যত্ব গ্রহণ করেন। 'জিগ্স-মেদ-গ্লিং-পা তার নতুন নাম রাখেন 'জিগ্স-মেদ-র্গ্যাল-বা'ই-ম্যু-গু এবং তাকে র্ন্যিং-মা দর্শন ও তন্ত্র সম্বন্ধে শিক্ষা প্রদান করেন। এরপর তিনি 'জিগ্স-মেদ-'ফ্রিন-লাস-'ওদ-জেরের সহায়ক হয়ে তার সাথে বেশ কয়েক বছর ধরে বিভিন্ন স্থানে সাধনায় মগ্ন হন। ১৭৯৯ খ্রিষ্টাব্দে তিনি 'জিগ্স-মেদ-'ফ্রিন-লাস-'ওদ-জেরকে দো উপত্যকায় 'গ্রো-দোন-ল্হুন-গ্রুব () বিহার স্থাপন করতে সহায়তা করেন। এরপরের কুড়ি বছর তিনি খ্রা-মা () উপত্যকায় একটি গুহায় তিনি সাধনা করেন।

তথ্যসূত্র

আরো পড়ুন 
 Tulku Thondup. Masters of Meditation and Miracles: The Longchen Nyingthig Lineage of Tibetan Buddhism. Boston: Shambhala, 1996.
 Nyoshul Khenpo. A Marvelous Garland of Rare Gems. Richard Barron, trans. Junction City, California: Padma Publication, 2005.

১৭৬৫-এ জন্ম
১৮৪২-এ মৃত্যু
ন্যিংমা
চালকুমড়া

চালকুমড়া, জালিকুমড়া বা চালকুমরা (বৈজ্ঞানিক নাম: Benincasa hispida) এক প্রকার ফল জাতীয় সবজি। সংস্কৃত ভাষায় একে 'কুষ্মাণ্ড' বলা হয়। এর ইংরেজি নাম wax gourd, winter melon, white gourd, winter gourd, tallow gourd, Chinese preserving melon, ash gourd, ইত্যাদি। চালকুমড়া উদ্ভিদ লতা জাতীয়। এর ফল বিশালাকার যেটা সবজি হিসেবে খাওয়া হয় বা মোরব্বা বানিয়ে খাওয়া হয়। এটি Benincasa গণভুক্ত একমাত্র প্রজাতি।

বিবরণ
কচি চালকুমড়ার গায়ে রোম থাকে; পরিপক্ব হলে রোমের পরিবর্তে এর গায়ে সাদা সাদা পাউডারের মত পদার্থের আবরণ হয়। এই পাউডারের জন্যই এটি দীর্ঘ সময় সংরক্ষণ করা সম্ভব হয়। চালকুমড়া ৮০ সেমি পর্যন্ত লম্বা হতে পারে। এটি দক্ষিণ, দক্ষিণ-পূর্ব এবং পূর্ব এশিয়াতে প্রচুর পরিমাণে চাষ করা হয়।

ব্যবহার 
চালকুমড়া প্রধানত সবজি হিসেবে তরকারি বা ভাজি রান্না করে খাওয়া হয়। এছাড়া মোরব্বা তৈরির জন্যও এটি জনপ্রিয়। মোরব্বার জন্য একটু বেশি পরিপক্ব চালকুমড়া দরকার হয়।

চীন দেশেও এর তরকারি ও মোরব্বা তৈরির প্রচলন আছে। চালকুমড়ার মোরব্বা এবং কেক চীন ও তাইওয়ানে উৎসব উপলক্ষে খাওয়া হয়। 
 
দক্ষিণ-পূর্ব এশিয়াতে অনেক সময় চালকুমড়ার জুস বা পানীয় খাওয়া হয়; যাকে 'চালকুমড়ার চা' বলা হয়ে থাকে।

এর পাতা ও ডগা দিয়ে শাক রান্না করেও খাওয়া হয়।

দক্ষিণ ভারতে চালকুমড়া ও দই-মাখন সহযোগে এক প্রকার তরল খাদ্য তৈরি করার প্রচলন আছে।

পুষ্টিমান 
চালকুমড়া একটি পুষ্টিকর সবজি। বিস্তারিত দেখুন পাশের ছকে।

চালকুমড়ার ছবি

আরও দেখুন 
 Double steaming for a Cantonese dish called Winter melon urn (冬瓜盅).
 Sweetheart cake, a famous sweet Chinese pastry made with winter melon.

তথ্যসূত্র

বহিঃসংযোগ 
 Benincasa hispida Click on Benincasa in the list on the lower left. 

সবজি
উদ্ভিদ
গাছ
নেপালের উদ্ভিদ
ফলমূল সবজি
ঔষধি উদ্ভিদ
ফিলিপিনো রন্ধনশৈলী
'জিগ্স-মেদ-ফুন-ত্শোগস-'ব্যুং-গ্নাস

'জিগ্স-মেদ-ফুন-ত্শোগস-'ব্যুং-গ্নাস () (১৮২৪-১৮৬৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় র্দো-গ্রুব-ছেন রিন-পো-ছে () উপাধিধারী বৌদ্ধ লামা ছিলেন।

প্রথম জীবন 
'জিগ্স-মেদ-ফুন-ত্শোগস-'ব্যুং-গ্নাস ১৮২৪ খ্রিষ্টাব্দে তিব্বতের দো উপত্যকায় বো-ছুং পরিবারগোষ্ঠীতে জন্মগ্রহণ করেন। ম্দো-ম্খ্যেন-ব্র্ত্সে-য়ে-শেস-র্দো-র্জে () নামক বৌদ্ধ লামা তাকে 'জিগ্স-মেদ-'ফ্রিন-লাস-'ওদ-জের () নামক প্রথম র্দো-গ্রুব-ছেন রিন-পো-ছে () উপাধিধারী বৌদ্ধ লামা্র পুনর্জন্ম রূপে চিহ্নিত করেন এবং তাকে গ্সের-র্তা () অঞ্চলে পে-মা-ব্কোদ-ক্যি-স্গ্রুব-স্দে () নামক বিহারে অধিষ্ঠিত করেন। ম্দো-ম্খ্যেন-ব্র্ত্সে-য়ে-শেস-র্দো-র্জে ছাড়াও 'জিগ্স-মেদ-র্গ্যাল-বা'ই-ম্যু-গু () নামক বৌদ্ধ সাধক তার উল্লেখযোগ্য শিক্ষক ছিলেন।

পরবর্তী জীবন 
ঊনবিংশ শতাব্দীর ষাটের দশকে ন্যারোংয়ের যুদ্ধের সময় পে-মা-ব্কোদ-ক্যি-স্গ্রুব-স্দে বিহারটি ধ্বংসপ্রাপ্ত হলে 'জিগ্স-মেদ-ফুন-ত্শোগস-'ব্যুং-গ্নাস ১৮৬২ খ্রিষ্টাব্দে দো উপত্যকার সমতলভূমিতে নতুন করে একটি ধর্মীয় গোষ্ঠী গড়ে তোলেন। সেখানে তিনি একজন মহিলাকে বিবাহ করেন। ১৮৬৩ খ্রিষ্টাব্দে তিনি বসন্তরোগে আক্রান্ত হয়ে মৃত্যুবরণ করেন।

তথ্যসূত্র

আরো পড়ুন 
 Tulku Thondup. Masters of Meditation and Miracles: The Longchen Nyingthig Lineage of Tibetan Buddhism. Boston: Shambhala, 1996.
 Nyoshul Khenpo. A Marvelous Garland of Rare Gems. Richard Barron, trans. Junction City, California: Padma Publication, 2005.

১৮২৪-এ জন্ম
১৮৬৩-এ মৃত্যু
দোদ্রুপছেন রিনপোছে
মাইকেল কিন (ফুটবলার)

মাইকেল ভিনসেন্ট কিন (জন্ম ১১ জানুয়ারি ১৯৯৩) একজন ইংরেজ পেশাদার ফুটবলার যিনি একজন ডিফেন্ডার হিসেবে প্রিমিয়ার লিগ ম্যানচেস্টার ইউনাইটেডে খেলে থাকেন। কিন অনূর্ধ্ব ১৭ পর্যায়ে রিপাবলিক অব আয়ারল্যান্ডের প্রতিনিধিত্ব করলেও অনূর্ধ্ব ১৯ এবং অনূর্ধ্ব ২১ স্তরে তিনি ইংল্যান্ডের হয়ে খেলেন। ২০১২ সালে তিনি ম্যানচেস্টার ইউনাইটেডের রিসার্ভ প্লেয়ার অব দ্যা ইয়ার নির্বাচিত হন। তার যমজ ভাই, উইল কিন, যিনিও একজন ফুটবলার, ম্যানচেস্টার ইউনাইটেডে একজন স্ট্রাইকার হিসেবে খেলেন।

তথ্যসূত্র

বহিঃসংযোগ
 
 
 মাইকেল কিন at ManUtd.com

১৯৯৩-এ জন্ম
জীবিত ব্যক্তি
ইংরেজ ফুটবলার
ইংল্যান্ডের আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
ব্ল্যাকবার্ন রোভার্স ফুটবল ক্লাবের খেলোয়াড়
বার্নলি ফুটবল ক্লাবের খেলোয়াড়
ডার্বি কাউন্টি ফুটবল ক্লাবের খেলোয়াড়
এভার্টন ফুটবল ক্লাবের খেলোয়াড়
লেস্টার সিটি ফুটবল ক্লাবের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
প্রিমিয়ার লিগের খেলোয়াড়
যমজ ক্রীড়াবিদ
প্রজাতন্ত্রী আয়ারল্যান্ডীয় ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
ইংরেজ ফুটবল লিগের খেলোয়াড়
আইরিশ বংশোদ্ভূত ইংরেজ ব্যক্তি
ইংল্যান্ডের যমজ ব্যক্তি
ফুটবল সেন্ট্রাল ডিফেন্ডার
২০০৮ গ্রীষ্মকালীন অলিম্পিকে মল্লক্রীড়া – মহিলাদের হেপ্টাথলন

২০০৮ অলিম্পিক গেমসে মহিলাদের হেপ্টাথলন প্রতিযোগিতা আগস্টের ১৫ ও ১৬ তারিখে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল ৬,০০০ পয়েন্ট(A মান) এবং ৫,৮০০ পয়েন্ট (B মান)।

সময়তালিকা
সমস্ত সময় চীন প্রমাণ সময় (UTC+8)

রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

সামগ্রিক ফলাফল
সূচক

* ইউক্রেনের লুডমিলা ব্লনস্কা শুরুতে রৌপ্য পদক পেলেও ডোপ পরীক্ষায় মিথাইলটেস্টোস্টেরনপাওয়ায় অপসৃত হন।

তথ্যসূত্র

Official final classification
Schedule

হেপ্টাথলন
২০০৮
সিডনি ব্রেনার

সিডনি ব্রেনার একজন দক্ষিণ আফ্রিকান জীববিজ্ঞানী। তিনি ২০০২ সালে চিকিৎসাবিজ্ঞানে নোবেল পুরস্কার লাভ করেন।

জীবনী
ব্রেনার ১৯২৭ সালের ১৩ জানুয়ারি দক্ষিণ আফ্রিকার জার্মিস্টনে জন্মগ্রহণ করেন।
তিনি জার্মিস্টন হাই স্কুল এ শিক্ষিত হন। এবং ইউনিভার্সিটি অফ দ্য উইটওয়াটারসরান্ড। ১৫ বছর বয়সে ইউনিভার্সিটিতে যোগদান করার পর, তার দ্বিতীয় বছরে এটি লক্ষ করা হয়েছিল যে তিনি তার ছয় বছরের মেডিকেল কোর্সের উপসংহারে মেডিসিন অনুশীলনের জন্য যোগ্যতা অর্জনের জন্য খুব কম বয়সী হবেন, এবং তাই তাকে শারীরস্থান এবং ফিজিওলজি বিজ্ঞানের ব্যাচেলর ডিগ্রি সম্পন্ন করার অনুমতি দেওয়া হয়েছিল। এই সময়ে তাকে জোয়েল ম্যান্ডেলস্টাম দ্বারা ভৌত রসায়ন, আলফ্রেড ওটল দ্বারা মাইক্রোস্কোপি এবং হ্যারল্ড ডাইটজ দ্বারা স্নায়ুবিদ্যা শেখানো হয়। এছাড়াও তিনি রেমন্ড ডার্ট এবং রবার্ট ব্রুম এর কাছে নৃবিজ্ঞান এবং জীবাশ্মবিদ্যার পরিচিতি পান।

তথ্যসূত্র

চিকিৎসাবিজ্ঞানে নোবেল পুরস্কার বিজয়ী
কপলি পদক বিজয়ী
১৯২৭-এ জন্ম
২০১৯-এ মৃত্যু
দক্ষিণ আফ্রিকান নোবেল বিজয়ী
যুক্তরাজ্যে অভিবাসনকারী দক্ষিণ আফ্রিকান
বংশাণুবিজ্ঞানের ইতিহাস
ভিটভাটারস্র্যান্ট বিশ্ববিদ্যালয়ের প্রাক্তন শিক্ষার্থী
রয়েল সোসাইটির সভ্য
ইউরোপীয় আণবিক জীববিজ্ঞান সংস্থার সদস্য
ফরাসি বিজ্ঞান একাডেমির সদস্য
রয়েল পদক বিজয়ী
ইহুদি নাস্তিক
ইহুদি বিজ্ঞানী
দক্ষিণ আফ্রিকান ইহুদি
লিথুয়ানীয়-ইহুদি বংশোদ্ভূত দক্ষিণ আফ্রিকান
দক্ষিণ আফ্রিকান শ্বেতাঙ্গ ব্যক্তি
মার্কিন ফিলোসফিক্যাল সোসাইটির সদস্য
আদা ইয়োনাত

আদা ইয়োনাত একজন ইসরায়েলি কেলাসবিজ্ঞানী যিনি কোষের রাইবোজোম নামক অঙ্গাণুর গঠনের উপর তার পথপ্রদর্শনকারী কাজের জন্য বিখ্যাত। তিনি ২০০৯ সালে রসায়নে নোবেল পুরস্কার লাভ করেন।

জীবনী 
ইয়োনাথ হিব্রু ইউনিভার্সিটি অব জেরুসালেম থেকে ১৯৬২ সালে রসায়নে স্নাতক উপাধি এবং ১৯৬৪ সালে প্রাণরসায়নে স্নাতকোত্তর উপাধি অর্জন করেন। তিনি ১৯৬৮ সালে ওয়াইজম্যান ইন্সটিটিউট অব সায়েন্স থেকে ডক্টরেট উপাধি অর্জন করেন।

তথ্যসূত্র 

১৯৩৯-এ জন্ম
নোবেল বিজয়ী রসায়নবিদ
২০শ শতাব্দীর নারী বিজ্ঞানী
২১শ শতাব্দীর নারী বিজ্ঞানী
রয়েল সোসাইটির বিদেশি সদস্য
ইসরায়েল পুরস্কার প্রাপক নারী
ইসরায়েলি ইহুদি
ইসরায়েলি নোবেল বিজয়ী
ইসরায়েলি নারী রসায়নবিদ
ইহুদি রসায়নবিদ
জীবিত ব্যক্তি
ইউরোপীয় আণবিক জীববিজ্ঞান সংস্থার সদস্য
তেল আবিবের ব্যক্তি
শিকাগো বিশ্ববিদ্যালয়ের শিক্ষক
ওয়েইজমেন ইনস্টিটিউট অফ সায়েন্সের প্রাক্তন শিক্ষার্থী
রসায়নে ওল্ফ পুরস্কার বিজয়ী
নোবেল বিজয়ী নারী
নারী জীববিজ্ঞানী
অ্যারন ক্লুগ

অ্যারন ক্লুগ একজন রসায়নবিজ্ঞানী এবং জীবপদার্থবিজ্ঞানী। তিনি ১৯৮২ সালে রসায়নে নোবেল পুরস্কার লাভ করেন।

জীবনী 
ক্লুগ ১৯২৬ সালের ১১ অগাস্ট জন্মগ্রহণ করেন। তিনি ১৯৮৮ সালে নাইট উপাধি লাভ করেন। তিনি ১৯৯৫ থেকে ২০০০ সাল পর্যন্ত রয়েল সোসাইটির প্রেসিডেন্ট হিসেবে দায়িত্ব পালন করেন। তিনি ১৯৯৫ সালে অর্ডার অব মেরিট নিযুক্ত হন।

তথ্যসূত্র 

নোবেল বিজয়ী রসায়নবিদ
১৯২৬-এ জন্ম
রয়েল সোসাইটির সভাপতি
কপলি পদক বিজয়ী
ইংরেজ নোবেল বিজয়ী
যুক্তরাজ্যের নাগরিকীকৃত নাগরিক
২০১৮-এ মৃত্যু
ট্রিনিটি কলেজ, কেমব্রিজের প্রাক্তন শিক্ষার্থী
ব্রিটিশ নোবেল বিজয়ী
ব্রিটিশ প্রাণ-পদার্থবিজ্ঞানী
ইহুদি বিজ্ঞানী
ইহুদি নোবেল বিজয়ী
নাইটস ব্যাচেলর
ফরাসি বিজ্ঞান একাডেমির সদস্য
যুক্তরাজ্যে অভিবাসনকারী দক্ষিণ আফ্রিকান
দক্ষিণ আফ্রিকান নোবেল বিজয়ী
কেপ টাউন বিশ্ববিদ্যালয়ের প্রাক্তন শিক্ষার্থী
ভিটভাটারস্র্যান্ট বিশ্ববিদ্যালয়ের প্রাক্তন শিক্ষার্থী
মার্কিন ফিলোসফিক্যাল সোসাইটির সদস্য